Zapisnik 16. sjednice Nastavničkog vijeća u školskoj godini 2018./2019.

Nadnevak sjednice: 28. lipnja 2019.

Vrijeme početka: 9.00 sati

Prisutni / odsutni: prema priloženoj popisnoj listi (kod ravnateljice)

Dnevni red:

1. Uspjeh učenika i realizacija fonda sati na kraju nastavne godine
2. Upisi u prvi razred šk. god. 2019./2020.
3. Izvješće o izvanučioničkoj nastavi za šk. god. 2018./2019.
4. Regionalni Centar kompetencija
5. Udžbenici za šk. god. 2019./2020.
6. Svečana podjela svjedodžbi učenicima završnih razreda (u 10.30 sati)
7. Razno

Voditeljica sjednice: ravnateljica, Draženka Jurec

Tijek sjednice:

Prije samog početka sjednice Vesna Rafaj Saftić, nastavnica ekonomskih stručnih predmeta, obavijestila je članove Nastavničkog vijeća kako je zajedno s Marijom Dlesk, nastavnicom ekonomskih stručnih predmeta sudjelovala na natječaju Hrvatskih udruga poslodavaca na kojem su njihova dva projekta osvojila nagrade, a obavijest o natječaju nalazi se na Internet stranici Škole.

Ad. 1) Pedagoginja Jadranka Krklec izvijestila je članove Nastavničkog vijeća o uspjehu učenika na kraju nastavne godine 2018./2019. Dopunski rad je u tijeku, te je podsjetila razrednike da učenici koji ne polože dopunski rad, moraju predati prijavnicu za popravni ispit.

Ravnateljica je podsjetila razrednike na obveze upisivanja u e-dnevnik i matičnu knjigu te dolazak na potpis svjedodžbi.

Ravnateljica je obavijestila Nastavničko vijeće kako će iduće godine biti održano usavršavanje u vezi ocjenjivanja učenika.

Ad. 2) Ravnateljica je izvijestila Nastavničko vijeće kako su započeli upisi u prvi razred za šk. god. 2019./2020. putem Internet aplikacije.

Ad. 3) Ravnateljica je izvijestila Nastavničko vijeće kako se u šk. god. 2018./2019. treba realizirati još jedna ekskurzija u kolovozu 2019., a sve ostale su realizirane bez incidenta.

Ad. 4) Ravnateljica je izvijestila Nastavničko vijeće kako u vezi Regionalnog Centra kompetencija nema novih obavijesti.

Ad. 5) Tajnica Marijana Franc izvijestila je Nastavničko vijeće da je obavljen odabir udžbenika u aplikaciji za odabir udžbenika te je zamolila nastavnike stručnog aktiva koji još nisu obavili odabir da to danas učine i naprave zapisnik odabira kako bi ona mogla izvršiti odabir potrebnih udžbenika putem aplikacije.

Ad. 7) Pod točkom razno, ravnateljica je pročitala molbe učenika. Jedna učenica je molila da joj se omogući upis iz smjera HTT u 3. razred zanimanja konobar, dok je druga učenica zamolila da joj se omogući prijelaz iz Srednje škole Oroslavje u Srednju školu Zabok zanimanje prodavač. Nastavničko vijeće jednoglasno je odobrilo molbe dvjema učenicama.

Ravnateljica je također, pročitala zamolbe triju učenica koje su tražile izmjenu izbornog predmeta etika u izborni predmet vjeronauk, što im je Nastavničko vijeće jednoglasno odobrilo.

Ravnateljica je podnijela Nastavničkom vijeću izviješće o financijskoj situaciji.

Sjednica Nastavničkog vijeća završila je u 9.45h. Nakon sjednice održana je svečana podjela svjedodžbi učenicima završnih razreda.

Zapisničarka

Magdalena Glavić